John Wesley

John Wesley (Epworth, Lincolnshire, Ingalaterra, 1703ko ekainaren 28agreg./ekainaren 17ajul. - Londres, Ingalaterra, 1791ko martxoaren 2a) teologoa izan zen, metodismoaren aitzindaria.

1728an apaiztu zen, eta erruki-elkarte baten zuzendari izan zen Oxforden. 1735ean Ebanjelioaren Zabalkunderako Elkarteak Ipar Amerikara bidali zuen, amerindiarren eta kolonoen artean misiolari. Londresa itzuli zenean, ordea, morabiar misiolari baten eraginez Erreforma protestantearen iturrietara itzuli zen, eta harrezkero Ingalaterran ibili zen bere doktrina predikatzen. Ez zuen onartzen predestinaziorik; gizakia aske zela zioen, eta salbazioa lortzeko Jainkoagan soilik sinetsi behar zela zioen. Ez zuen Eliza Anglikanotik bereizitako elizarik antolatu, baina 1784an Elkarte Metodisten legezko estatusa finkatu zuen, eta bera hil ondorenerako plangintzak eginarazi zituen.

Erreferentziak

Kanpo estekak 

Lincolnshire konderriko jendea
Teologo metodistak
Ingalaterrako teologoak
Predikariak
Ingalaterrako apaiz anglikanoak
Londresen hildakoak